CELEX: C2005/229/57
Language: hu
Date: 2005-09-17 00:00:00
Title: T-254/05. sz. ügy: A Fachvereinigung Mineralfaserindustrie e.V. Deutsche Gruppe der EURIMA – European Insulation Manufacturers Association által az Európai Közösségek Bizottsága ellen 2005. július 6-án benyújtott kereset

17.9.2005   
            
            
               HU
            
            
               Az Európai Unió Hivatalos Lapja
            
            
               C 229/26
            
         A Fachvereinigung Mineralfaserindustrie e.V. Deutsche Gruppe der EURIMA – European Insulation Manufacturers Association által az Európai Közösségek Bizottsága ellen 2005. július 6-án benyújtott kereset
   (T-254/05. sz. ügy)
   (2005/C 229/57)
   Az eljárás nyelve: német
   A Fachvereinigung Mineralfaserindustrie e.V. Deutsche Gruppe der EURIMA – European Insulation Manufacturers Association (székhely: Düsseldorf [Németország], képviseli: T. Schmidt-Kötters Rechtsanwalt) 2005. július 6-án keresetet nyújtott be az Európai Közösségek Elsőfokú Bíróságához az Európai Közösségek Bizottsága ellen.
   A felperes keresetében azt kéri, hogy az Elsőfokú Bíróság:
   
               —
            
            
               semmisítse meg az N 260b/2004. sz. állami támogatás – Németország – a megújuló nyersanyagokból előállított szigetelőanyagok alkalmazásának előmozdítására vonatkozó program meghosszabbításáról szóló, 2005. február 11-i bizottsági határozatot (állami támogatás N 694/2002. sz. – Németország);
            
         
               —
            
            
               kötelezze a Bizottságot a költségek viselésére.
            
         Jogalapok és fontosabb érvek:
   A felperes vitatja a Bizottság 2005. február 11-i határozatát a C (2005) 379. sz. ügyben, amely az N 260b/2004. sz. – Németország állami támogatásra vonatkozik. A megtámadott határozatban a Bizottság az EK-Szerződéssel összhangban lévőnek ítélte az megújuló nyersanyagokból előállított szigetelőanyagok alkalmazásának előmozdítására vonatkozó program meghosszabbítását (N 694/2002. sz. állami támogatás).
   A felperes azzal érvel, hogy a megtámadott határozat sérti az EK 253. cikkében előírt indokolási kötelezettséget, mivel nem jelöli meg, hogy az intézkedés miért jelent egyértelmű előnyöket környezet számára. Ezenkívül azt kifogásolja, hogy a megtámadott határozat nem vizsgálja az Elsőfokú Bíróság előtt folyamatban lévő eljárás keretében előterjesztett érveket, amelyek az eredeti határozatra vonatkoznak.
   A felperes továbbá azzal érvel, hogy a megtámadott határozat egy olyan eredeti határozatra vonatkozik, amely semmis, mivel lényeges eljárási szabályokat sért.
   A felperes előadja továbbá, hogy a Bizottság határozata, miszerint az intézkedés az EK-Szerződés 87. cikk (3) bekezdésének c) pontja alapján a közös piaccal összhangban áll, mivel egyértelmű előnyöket jelent a környezet számára, hiányos ténybeli megállapításokon alapul.
   A felperes kifogásolja végül, hogy a megtámadott határozat objektíven igazolt ok nélkül hátrányosan kezeli a Bizottság által „hagyományos”-nak ítélt szigetelőanyagokat, többek között az ásványi szigetelőanyagokat, de a megújuló nyersanyagokból előállított olyan szigetelőanyagokat is, amelyek nem rendelkeznek a natureplus minőséget igazoló címkével. A felperes úgy véli, hogy a határozat ezért sérti az arányosság és a hátrányos megkülönböztetés tilalmának elvét, és következésképpen a közösségi jog alapvető elveit.